বাংলাতেও এবার শুরু ‘ওয়ার্ক ফ্রম হোম’, কী কী সিদ্ধান্ত রাজ্য সরকারের?

কলকাতা: রাজ্যে খরচ কমানো ও প্রশাসনিক কাজের গতি বাড়াতে বড় সিদ্ধান্ত স্কুল শিক্ষা দফতরের (West Bengal School Education Department)। রাজ্যের সরকারি (West Bengal Govt) অফিসারদের জন্য চালু হচ্ছে ওয়ার্ক ফ্রম হোম। জ্বালানি সাশ্রয়ে প্রধানমন্ত্রীর পরামর্শ মেনে রাজ্যে ৭ দফা নির্দেশিকা দারি করেছিল রাজ্য প্রশাসন৷ দফতরের তরফে জানানো হয়েছে, আধিকারিকদের জন্য চালু হচ্ছে ওয়ার্ক ফ্রম হোম (Work From Home)। সমস্ত বৈঠক এবার থেকে মূলত ভিডিও কনফারেন্সের মাধ্যমে করার নির্দেশ।

স্কুল শিক্ষা দফতরের নির্দেশে বলা হয়েছে, ‘অপ্রয়োজনীয় ফটোকপি ও প্রিন্টিং সম্পূর্ণ এড়াতে বলা হয়েছে দফতরকে।সব ফাইল e-office মারফত নিষ্পত্তির নির্দেশ, নতুন ফিজিক্যাল ফাইল খুলতে লাগবে বিশেষ অনুমতি। অপ্রয়োজনীয় সফর কমিয়ে কার পুলিং চালুর নির্দেশ শিক্ষা দফতরের। সচিবালয় ও ডিরেক্টরেট অফিসে বিদ্যুৎ ও লিফট ব্যবহারে কড়া নিয়ন্ত্রণের নির্দেশ। সন্ধ্যা ৭টার পর অপ্রয়োজনীয় বৈদ্যুতিক ব্যবহার বন্ধ রাখতে নির্দেশ।সিনিয়র অফিসারদের জন্য নির্দিষ্ট দিনে ওয়ার্ক ফ্রম হোম চালুর ঘোষণা স্কুল শিক্ষা দফতরের। কোন অফিসার কবে বাড়ি থেকে কাজ করবেন তার ও বিস্তারিত নির্দেশিকা জারি স্কুল শিক্ষা দফতরের।পেট্রোলের ব্যবহার কমানো, খরচ কমানো, প্রাকৃতিক সম্পদের ব্যবহারের উপর জোর দিতে বলেছে রাজ্য সরকার। রাজ্যের মুখ্য সচিবের তরফে বিভিন্ন দফতরের সচিব ও জেলা শাসকদের জন্য জারি করা হয়েছে সাত দফা নির্দেশিকা।

আরও পড়ুন: দলবদলের জল্পনা? মুখ্যমন্ত্রীর সঙ্গে কী কথা হল? জানিয়ে দিলেন ঋতব্রত